
Kasutusloa väljastamine

 

1. ASJAOLUD JA MENETLUSE KÄIK

 

Läbivaatamiseks laekus Kreenholmi tn 8a lastemänguväljakute 1. etapi kasutusloa väljastamise taotlus koos mänguväljakute kujundusprojektiga ja tasutud riigilõivu maksekorraldusega. 
Vastavalt  Ehitusseaduse  § 33 lõikele 4 väljastatakse kasutusluba pärast ehitise ülevaatust ja nõuetele vastavaks tunnistamist. Ülevaatuse käigus on avastatud, et peale mänguvahendite paigaldamist ei ole teostatud projektikohaselt haljastus- ja heakorratööd. Täitedokumentatsioonis puudub geodeetiline teostusmõõdistus.
2. ÕIGUSLIKUD ALUSED
 2.1. Kohaliku omavalitsuse korralduse seadus § 30 lõige 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

 2.2. Narva Linnavolikogu 20. märtsi 2003.a määrus nr 10/12 "Narva Linnavalitsuse ehitusloa ja kasutusloa väljaandmise õiguse delegeerimine".

 2.3. Ehitusseaduse § 33 lõige 1 kohaselt kasutusloa väljastab ja tunnistab kehtetuks  kohalik omavalitsus.

 2.4. Ehitusseaduse § 33 lõige 2 kohaselt tuleb kasutusloa saamiseks esitada kasutusloa taotlus, ehitusprojekt mille kohaselt ehitis on ehitatud, ehitise tehnilised dokumendid ning tasuda riigilõiv.
 2.5. Ehitusseaduse § 33 lõige 5 kohaselt võib ehitise osale anda kasutusloa kui ehitise osa on võimalik funktsionaalselt ja ohutult kasutada.
 2.6. Narva Linna ehitusmääruse § 27 lõige 4 kohaselt esitatakse kasutusloa saamiseks ehitise püstitamisel ja laiendamisel geodeetiline teostusmõõdistus paberkandjal ja digitaalsel kujul.
 
3. OTSUS
 Vastavalt omaniku taotlustele väljastada kasutusluba: 

3.1. Kreenholmi tn 8a ehitatud mänguväljakute 1. etapile; 
3.2. Kohustada Kreenholmi tn 8a omanikku teostama mänguväljaku 1.etapi haljastus- ja heakorratööd hiljemalt 01.07.2009;

3.3. Kohustada Kreenholmi tn 8a omanikku mänguväljakute 2.etapi ehitustööde lõpetamisel esitama kasutusloa väljastajale mänguväljakute 1.etapi ja 2. etapi geodeetilise teostusmõõdistuse paberkandjal ja digitaalsel kujul.
 

4. RAKENDUSSÄTTED
 4.1. Korraldus jõustub seadusega sätestatud korras.
 4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

